**ПРЕДЛОГ КАЛЕНДАР**

**и скратени пропозиции за дисциплина „ПЛИВКА“ за 2023 година**

Регистрација, пријавување, уплата на котизација и комплетирање на документите за екипите и натпреварувачите е **заклучно со 15.04.2023.**

Алтернативни патеки, покрај веќе наведените, за сите натпревари се: Акумулација Паљурци, Охридско Езеро, Езеро Мантово, Езеро Мавровица и Липковско Езеро.

**Првата Спортско риболовна лига за Сениори, У-20 и У-25** ќе се одржи во 4 (четири) кола:

**1. коло** 22.04.2023 (сабота) Тиквешко Езеро

**2. коло** 23.04.2023 (недела) Тиквешко Езеро

**3. коло** 13.05.2023 (сабота) Акумулација Пишица

**4. коло** 14.05.2023 (недела) Акумулација Пишица

Во натпреварите од Првата лига нема ограничување на приборот и видови риби, освен во категоријата У-20 каде риболовната трска е до 11,5 метри.

**Супер риболовната лига** ќе се одржи во 4 (четири) кола:

**1. коло** 20.05.2023 (сабота) Дебарско Езеро

**2. коло** 21.05.2023 (недела) Дебарско Езеро

**3. коло** 03.06.2023 (сабота) Тиквешко Езеро

**4. коло** 04.06.2023 (недела) Тиквешко Езеро

Во натпреварите од Супер Лигата техниките и приборот кој може да се користи и видовите риби кои се дозволени да се ловат се следниве:

**Прво коло:** Меч техника. Меч или телемеч, ваглер или слајдер. Исфрлање најмалку 20 метри. Сите риби се дозволени;

**Второ коло:** Меч и штек техника. Меч или телемеч, ваглер или слајдер не се задолжителни. Штекот најмалку 9 метри должина. Сунчица и сите останати риби се дозволени. Плашка и двопругаста белвица не се дозволени.

**Трето коло:** Штек техника. Минимална должина на штекот 11 метри. Сите риби се дозволени;

**Четврто коло:** Сите техники. Плашка, двопругаста белвица и сунчица не се дозволени.

Максимална должина за ловење со штек е 13 метри (мерено од судиите).

**За натпреварите** **во Супер Лигата 2023, ќе важат најновите Правила на FIPS-ed објавени во јануари 2023 година.** Правилникот за натпревари и судење во дисциплината Пливка според FIPS-ed (01/2023), ќе биде објавен на страната на МРФ во одделот Правилници.

**Државно првенство У-15** екипно и поединечно

17.-18.06.2023. Скопје – Градски Парк

**Куп Рибарче У-15** екипно

30.09.2023 (сабота) Скопје – Градски Парк

**Куп на Македонија – Сениори**  екипно

08.10.2023 (недела) Акумулација Пишица

**Средба на Ветерани** (над 60 години) екипно и поединечно

22.10.2023 (недела) Скопје – Градски Парк

**Средба на Спортско-риболовни судии, Членови на комисии и УО**

29.10.2023 (недела) Скопје – Градски Парк

**Најнови измени во Правилникот за натпревари во дисциплината „Пливка“, кои ќе се применуваат на натпреварите во сите категории од 2023 година:**

1. Се дозволува пушење. На крајот на натпреварот ако судиите забележат опушоци во боксот или во водата, следува жолт картон;

2. Единствено главниот судија може да доделува жолт или црвен картон;

3. Водачот може да остане во боксот од Првиот сигнал (пристап на стартното место) па сѐ до крајот на натпреварот.

4. Екипата може да има два водачи, дозволено е двајцата да влегуваат во боксот но не истовремено;

5. Кај сениорите минимална должина на мрежата (чуварка) е 2,5 метри. Во останатите категории е 2 метри;

6. Ногарките од столот и платформата не смеат да бидат во вода;

7. Секој натпреварувач, при проверка на прихраната и мамките, ќе мора да ги прикаже во специјални градуирани садови.

На сите учесници ви посакуваме БИСТРО!

**Изработено од Натпреварувачка комисија - Пливка**

**Претседател,**

**Зоран Кожухаров**